Diari Oficial de la Generalitat Valenciana


Sumari del DOGV 2340, del 07-09-1994 (1994/832332)

ORDRE de 26 de juliol de 1994, de la Conselleria d'Agricultura, Pesca i Alimentació, per la qual s'estableixen determinats aspectes sobre les ajudes per a la millora de l'eficàcia de les estructures agràries, en aplicació en la Comunitat Valenciana del Reial Decret 1.887/1991, de 30 de desembre.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1994/07/26/(6)/dof/vci/html**

### Dades del document

Número de DOGV
:   2340

Data del DOGV
:   07-09-1994

Secció del DOGV
:   DISPOSICIONS GENERALS

Número del document
:   1994/832332


Data del document
:   26-07-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 26 de juliol de 1994, de la Conselleria d'Agricultura, Pesca i Alimentació, per la qual s'estableixen determinats aspectes sobre les ajudes per a la millora de l'eficàcia de les estructures agràries, en aplicació en la Comunitat Valenciana del Reial Decret 1.887/1991, de 30 de desembre. [94/5590]  
El Reial Decret 1.887/1991, de 30 de desembre, sobre millora de l'eficàcia de les estructures agràries (BOE núm. 2, de 02.01.92), es va desplegar per a la Comunitat Valenciana mitjançant l'Ordre de 27 de febrer de 1992, modificada en determinats aspectes per l'Ordre de 8 de juny de 1993, de la Conselleria d'Agricultura i Pesca, (DOGV núm. 2.070, de 19 de juliol).  
Posteriorment, el Reial Decret 1.887/1991, de 30 de desembre, es va modificar, al seu torn, mitjançant el Reial Decret 378/1993, de 12 de març, (BOE núm. 76, de 30.03.93), i mitjançant el Reial Decret 851/1993, de 4 de juny, (BOE núm. 161, de 7 de juliol), que actualitzava els valors en pessetes de les ajudes dels imports assenyalats en ecus en el Reglament (CEE) 2.328/1991, del Consell, alhora que s'aprofitava també per a introduir en el text algunes modificacions sobre aspectes puntuals.  
Finalment, la publicació del Reial Decret 62/1994, de 21 de gener (BOE núm. 43, de 19 de febrer), introdueix de nou modificacions en el decret base, canviant-ne alguns aspectes, que, desplegats mitjançant les ordres de 26 de febrer de 1992 (BOE núm. 51, de 28 de febrer), de 20 d'abril (BOE núm. 102, de 28 d'abril) i de 15 de març de 1994 (BOE núm. 65, de 17.03.94), del Ministeri d'Agricultura, Pesca i Alimentació, suposen un canvi substancial en la quantia i forma de les ajudes.  
Per tot l'anterior, sembla aconsellable redactar una nova ordre de la Conselleria d'Agricultura, Pesca i Alimentació a fi d'adequar-la a les noves prestacions establertes per la normativa estatal en vigor actualment.  
En conseqüència,  
ORDENE  
Article primer  
El sistema d'ajudes establert en el Reial Decret 1887/1991, de 30 de desembre, per a la millora de l'eficàcia de les estructures agràries serà d'aplicació en la Comunitat Valenciana d'acord amb les determinacions d'aquesta disposició.  
CAPíTOL I  
Acreditacions i documentació  
Article segon  
El compliment de les condicions per a ser beneficiari dels tipus d'ajudes per a les quals s'exigisca, s'acreditarà per mitjà dels documents següents:  
a) Document nacional d'identitat, per a domicili i edat. En el cas de no coincidència de les dades del DNI amb les que consten en la sol·licitud o amb les declarades pel sol·licitant, caldrà justificar-les mitjançant la presentació d'un certificat d'empadronament, per a acreditar el domicili, i una partida de naixement o el llibre de família, per a l'edat.  
b) Número d'identificació fiscal (NIF).  
c) La cartilla de la Seguretat Social del règim especial agrari serà document suficient per a acreditar l'experiència professional requerida als sol·licitants d'ajudes a plans de millora o de qualsevol altra modalitat d'ajuda que l'exigisca. Igualment es podrà acreditar, si s'escau, amb la cartilla del règim general d'autònoms de la Seguretat Social per la seua activitat agrària.  
Aquest document podrà substituir-se per comprovants de pagament de les quotes mensuals corresponents o per un certificat de la Tresoreria Territorial de la Seguretat Social que acredite l'alta durant el període mínim exigit.  
d) La capacitació professional necessària s'acreditarà mitjançant els corresponents certificats d'assistència amb aprofitament a cursos o seminaris pel temps exigit expedits per un organisme oficial competent, en els quals constarà, almenys, el tema i les hores lectives.  
Quan el certificat estiguera expedit per una entitat privada, hi haurà de constar el programa del curs o seminari per a l'homologació, si escau, per part de la Direcció General d'Investigació i Tecnologia Agrària.  
Si els certificats d'assistència als cursos o seminaris foren presentats per joves a fi d'acollir-se a les ajudes previstes en l'article 31.1 d'aquesta disposició, el nombre mínim d'hores lectives que completaran haurà de ser de 150, de les quals 25, com a mínim, correspondran a les orientacions productives de l'explotació en què s'instal·len, i unes altres 25 hores, com a mínim, a fiscalitat agrària, comptabilitat, gestió i associacionisme. Si no compleix aquest requisit, el jove podrà sol·licitar l'assistència als cursos els temes i la duració dels quals li permeten completar les hores que li falten.  
Quan el jove no puga acreditar un mínim de 25 hores lectives en cursos, haurà de fer el Curs d'Agricultor Qualificat o el Curs de Formació Empresarial Agrària, complementat amb els cursos especialitzats necessaris fins a arribar a un mínim de 150 hores lectives. Aquests cursos, els organitzaran els serveis competents de la Conselleria o els autoritzarà aquesta a través de la direcció general competent.  
En ambdós casos, bastarà amb el compromís d'adquirir la capacitació professional suficient en el termini màxim de dos anys, quan solament pretenga accedir a les ajudes de primera instal·lació.  
e) La titularitat de l'explotació s'acreditarà amb qualsevol dels documents següents:  
- Certificat o nota simple del Registre de la Propietat.  
- Escritura pública de propietat.  
- Contracte d'arrendament o parceria.  
- Certificat municipal del cadastre de béns immobles, secció de rústica.  
- Rebut de contribució.  
- Qualsevol altre document admissible segons dret, si no es disposa d'algun dels anteriors.  
f) Les rendes a què fa referència el punt 13 de l'article segon del Reial Decret 1.887/1991 s'acreditaran mitjançant la presentació de fotocòpies compulsades de la declaració de l'impost sobre la renda de les persones físiques i del document d'ingrés o devolució de tres dels últims cinc anys, inclòs sempre el dels dos últims exercicis. Si el peticionari haguera iniciat l'exercici de l'activitat agrària com a titular d'una explotació amb posterioritat als tres últims anys anteriors a la sol·licitud de l'ajuda, bastarà amb que presente els dits documents dels anys o l'any en què haja estat titular de l'explotació.  
Si es tracta de peticionaris que estan inclosos en la unitat familiar i fan declaració conjunta de renda, presentaran una fotocòpia compulsada de l'última declaració efectuada pel titular o els titulars de la unitat familiar.  
g) La justificació de trobar-se al corrent de les obligacions fiscals es farà mitjançant la presentació dels documents esmentats en l'apartat f) i de l'última declaració dels ingressos a compte del IRPF corresponents.  
h) Si la primera instal·lació d'un jove es realitza mitjançant un acord de col·laboració, presentarà un justificant que l'explotació està inscrita en el Registre d'Explotacions Familiars Agràries, d'acord amb el que s'estableix en el Decret 49/1991, del Consell de la Generalitat Valenciana. Serà vàlida, si s'escau, la presentació de la sol·licitud d'inscripció en el dit registre simultàniament a la sol·licitud de l'ajuda.  
i) Pel que fa a qualsevol bé que s'haja d'incloure com a capital de l'explotació, s'haurà de justificar que està inscrit en el registre corresponent, en el cas que, per la seua naturalesa, la legislació així ho exigisca.  
j) Llicència d'obres i activitat per a les inversions en què, per la seua naturalesa, ho exigisca la normativa corresponent. Aquests documents, en cas de dificultad o retard en l'obteniment, s'hauran de presentar ineludiblement i com a màxim en el moment de la certificació de la realització de les inversions.  
k) Quan es tracte de persones jurídiques, a més dels documents anteriors que calguen, presentaran:  
- Còpia dels estatuts de l'entitat o escritura de constitució, adequadament inscrits en el registre corresponent.  
- Llista dels membres de l'agrupació i descripció de les explotacions.  
- Declaració sobre l'impost de les persones físiques de cada membre, en els mateixos termes que els agricultors individuals, i declaració de l'impost de societats.  
- Certificat de l'acta en què conste l'acord de sol·licitar l'ajuda pres per l'òrgan competent de l'entitat i el nomenament del seu representant.  
Article tercer  
No obstant el que es disposa en l'article anterior, els serveis de gestió i tramitació de les ajudes de la Conselleria d'Agricultura, Pesca i Alimentació podran sol·licitar tota la documentació complementària que consideren necessària per a comprovar el compliment de les condicions i els requisits establerts per a la concessió dels diferents tipus d'ajudes.  
CAPíTOL II  
Ajuda a les inversions en plans de millora  
Article quart  
1. Podran ser beneficiaris de les ajudes a les inversions en plans de millora els titulars d'explotacions agràries que reunisquen les condicions fixades en l'article cinqué del Reial Decret 1.887/1991.  
2. Seran també beneficiaris els agricultors d'edat igual o superior als 56 anys, sempre que reunisquen la resta de les condicions que s'estableixen en l'article cinqué del Reial Decret 1.887/1991 i, a més, les següents:  
a) No haver fet els 60 anys d'edat.  
b) Que estiga garantida la continuïtat i integritat de l'explotació.  
Article cinqué  
a) La Conselleria d'Agricultura, Pesca i Alimentació podrà també concedir ajudes a les inversions agràries en plans de millora, a l'empara del que s'estableix en la disposició addicional primera del Reial Decret 1.887/1991, a titulars d'explotacions agràries que no complisquen alguns dels requisits establerts en els apartats a), d) i g) de l'article cinqué del Reial Decret 1.887/1991, sempre que no hagen fet els 60 anys d'edat i la millora que es vol realitzar tinga algun dels objectes següents:  
- Reconversió varietal en citricultura.  
- Adequació o millora del sistema de reg de la qual es derive un sensible aprofitament més eficaç de l'aigua.  
- Inversions encaminades a intensificar l'explotació, de manera que, sense augmentar les produccions excedentàries, ocupen major quantitat de ma d'obra.  
- Inversions destinades a la millora higiènico-sanitària d'explotacions ramaderes l'execució de les quals siga favorable a la protecció o millora del medi ambient.  
b) En el cas de titulars d'explotació que no siguen agricultors a títol principal i no pertanyen a cap dels règims agraris de la Seguretat Social, caldrà que acrediten, per a accedir a les ajudes que els corresponguen, la capacitat professional suficient pròpia o de la persona responsable de la gestió de l'explotació, a més de comprometre's a la continuïtat de l'activitat agrària en l'explotació on es realitzen les inversions durant un període mínim de cinc anys a partir de l'aprovació del pla.  
Article sisé  
Per a calcular les rendes de treball per unitat de treball-home (UTH), segons el que s'estableix en l'article sisé del Reial Decret 1.887/1991, en l'àmbit de la Comunitat Valenciana es computaran en conreus intensius, forçats, sota plàstic o en hivernacle, un màxim de tres UTH de ma d'obra assalariada, amb independència de la ma d'obra familiar computable empleada en l'explotació.  
Article seté  
a) En el pla de millora constaran clarament les especificacions a què fa referència l'article seté, punts 1 i 3, del Reial Decret 1.887/1991 modificat, de manera que, prenent-les com a base, es puga realitzar un estudi tècnico-econòmic que permeta constatar la millora o el manteniment de rendes, i també el compliment dels índexs respecte a la renda de referència i el tipus d'orientació productiva inicial i futura.  
b) La Conselleria d'Agricultura, Pesca i Alimentació facilitarà els models d'impresos per a elaborar de manera sistemàtica l'estudi tècnico-econòmic.  
Article vuité  
De les inversions previstes en els plans de millora que complisquen els objectius establerts en l'article vuité del Reial Decret 1.887/1991, seran prioritàries per a la Comunitat Valenciana les següents:  
a) Instal·lació de sistemes de protecció de conreus hortícoles, floricultura i ornamentals, i en concret, hivernacles, túnels i umbracles fixos, i les instal·lacions complementàries que exigeix la producció d'aquests.  
b) La reconversió varietal en citricultura, per mitjà de replantació, reposició, doblat i sobreempeltat, seguint les normes que establisca la Direcció General de Producció Agrària i Pesca.  
c) Implantació de sistemes de reg que impliquen estalvi d'aigua o una millor utilització d'aquesta, i totes les inversions en obres que redunden en el màxim aprofitament dels recursos hídrics disponibles.  
d) Condicionament d'habitatges per a ús turístic rural, llocs d'acampada, etc., amb els seus serveis corresponents.  
e) Adequació de locals per a elaboració, confecció o envasament i venda de productes de la mateixa explotació.  
f) Instal·lacions d'aprofitament d'energies alternatives (solar, eòlica, etc.).  
g) Inversions en millores de tipus sanitari per a explotacions ramaderes, com ara, fosses sèptiques, separadors de purins, tancats, tancs de distribució, crematoris, etc.  
h) La implantació de sistemes de producció agrària que contribuïsquen a la protecció del medi ambient.  
i) Altres inversions que, encara que no es puguen incloure clarament entre les anteriors, oferisquen, a criteri de la Conselleria, interés suficient, per ser de casuística àmplia en una zona o posseir un efecte demostratiu evident i immediat respecte a explotacions similars pel que fa a la millora de la seua estructura productiva.  
Article nové  
Encara que es tracte d'inversions catalogables en algun dels apartats de l'article anterior, podran no aprovar-se inversions en els casos següents:  
a) Quan l'efecte final incremente la producció d'excedentaris.  
b) Quan els afecten les limitacions sectorials establertes en l'article nové del Reial Decret 1.887/1991.  
c) Quan els afecten les limitacions sectorials establertes per les administracions central i valenciana.  
d) Quan de l'estudi tècnico-econòmic no es deduïsca el manteniment o la millora de les rendes.  
Article deu  
1. Per raons de caràcter higiènico-sanitari d'interés públic, es podran aprovar ajudes per al trasllat d'instal·lacions ramaderes fora dels nuclis urbans. En aquest cas, caldrà presentar, a més dels establerts en l'article segon, els documents següents:  
- Resolució de l'òrgan competent.  
- Llicència d'activitat, si s'escau.  
- Llicència d'obres de nou emplaçament.  
- Informe sobre les característiques tècniques de la nova instal·lació.  
2. També es podran aprovar inversions dirigides a millorar les condicions higiènico-sanitàries d'explotacions ramaderes en els sectors de porquí i avícola per a la producció de carn i ous, sempre que no incrementen la seua capacitat de producció.  
Article onze  
1. El règim d'ajudes a plans de millora consistirà en subvencions de capital, bonificació d'interessos, subvenció, total o parcial, d'una o diverses anualitats d'amortització del principal, ajudes per a sufragar els costos de l'aval, o en una combinació d'aquests, a petició de l'interessat, llevat dels casos en què la normativa fixe en concret una modalitat d'ajuda o que raons pressupostàries obliguen a això.  
2. Les excepcions previstes en l'article 10.1 del Reial Decret 1.887/1991 seran d'aplicació en la Comunitat Valenciana en els termes que s'hi expressen, tret de les inversions en maquinària de reposició, les limitacions de les quals es fixen en l'article següent.  
Article dotze  
Les inversions en maquinària de reposició, tant d'ús comú com individual, que en cap dels casos no superaran els límits marcats en l'article 10.1 del Reial Decret 1.887/1991, només podran aprovar-se quan es complisquen les condicions següents:  
- Que la dimensió de l'explotació i la seua orientació productiva justifiquen el mínim d'hores de treball en la mateixa explotació.  
- Que les característiques de la maquinària siguen adequades a les necessitats de l'explotació i la seua orientació productiva.  
- Que la màquina i el model estiguen homologats oficialment i siguen primera adquisició.  
- Que la maquinària que s'ha de substituir estiga inscrita, si s'escau, en el registre oficial corresponent.  
- Que s'acredite suficientment qualsevol altra dada que, a criteri dels serveis tècnics de la Conselleria d'Agricultura, Pesca i Alimentació, siga convenient conéixer per a considerar la idoneïtat de la inversió.  
Article tretze  
1. Les ajudes a què fa referència l'article onze del Reial Decret 1.887/1991 s'aplicaran a un volum d'inversió màxima aprovada de 10.227.128 pessetes per UTH i de fins a 39.631.501 pessetes per explotació.  
2. Aquests volums d'inversió, els justificarà el peticionari mitjançant les factures proforma corresponents, els pressupostos d'empresa subministradora, la memòria o el projecte d'un tècnic competent. En qualsevol cas, si la inversió en els termes proposats resultara excessiva, a criteri dels serveis tècnics de la Conselleria d'Agricultura, Pesca i Alimentació, podria aprovar-se per un import inferior.  
3. En el cas de mancar un tècnic competent o a petició del sol·licitant, els serveis tècnics de la Conselleria d'Agricultura, Pesca i Alimentació aplicaran uns valors tipus per a valorar les inversions, segons les característiques d'aquestes.  
4. En el cas de les ajudes per trasllat d'instal·lacions ramaderes d'acord amb l'article deu d'aquesta disposició, per a la determinació del cost de la inversió es deduirà el valor dels béns afectats pel trasllat, calculat a preu de mercat.  
Article catorze  
Les quanties màximes d'ajuda especificades en els apartats 3 i 4 de l'article deu del Reial Decret 1.887/1991 seran d'aplicació en la Comunitat Valenciana.  
Article quinze  
1. Les subvencions de capital s'aplicaran tal com es fixa en l'article onze del Reial Decret 1.887/1991, fins a les inversions màximes que s'indiquen en l'article deu d'aquest.  
2. Aquestes subvencions de capital es podran aprovar en els percentatges màxims que s'expressen en l'article onze del Reial Decret 1.887/1991 per als peticionaris que complisquen el que s'estableix en l'article cinqué d'aquest.  
Article setze  
1. Les ajudes en forma de bonificació d'interessos i anualitats d'amortització s'aplicaran tal com es fixa en l'article dotze del Reial Decret 1.887/1991, fins a les inversions màximes que s'indiquen en l'article deu d'aquest.  
2. No obstant això, per als casos específicament previstos en els articles quart, punt 2, i cinqué d'aquesta ordre, s'estableixen les ajudes següents, a càrrec dels pressupostos de la Generalitat Valenciana:  
a) Per als sol·licitants als quals fa referència l'article quart, punt 2, seran d'aplicació les mateixes ajudes que s'estableixen en els articles onze i dotze del Reial Decret 1.887/1991.  
b) Quan els sol·licitants complisquen els requisits establerts en l'article cinqué del Reial Decret 1.887/1991 i les seues millores es referisquen a l'article deu d'aquesta ordre, tindran dret a les mateixes ajudes que s'estableixen en els articles onze i dotze del Reial Decret 1.887/1991.  
c) Quan es tracte d'agricultors a títol principal afiliats al règim especial agrari de la Seguretat Social per compte d'altri i complisquen la resta dels requisits de l'article cinqué del Reial Decret 1.887/1991, i els objectius de les inversions siguen els que es preveuen en l'article cinqué d'aquesta ordre, podran accedir al mateix nivell d'ajudes que s'estableixen en els articles onze i dotze del Reial Decret.  
d) Igualment, tindran dret al mateix nivell d'ajudes els qui, encara que complisquen tots els requisits de l'article cinqué del Reial Decret 1.887/1991 del punt c) anterior, no complisquen el requisit de residència que es fixa en el punt d) de l'esmentat article cinqué del Reial Decret 1.887/1991.  
e) Quan el peticionari no siga agricultor a títol principal, però les seues rendes provinguen del sector agrari almenys en un percentatge superior al 50 per cent i els derivats de la seua pròpia explotació superen el 25 per cent de les seues rendes totals, encara que no complisca el que s'estableix en el paràgraf segon de l'apartat a) de l'article cinqué del Reial Decret 1.887/1991, tindrà dret a les ajudes que s'estableixen en els articles onze i dotze del dit Reial Decret reduïdes en un 25 per cent. S'exceptuen les inversions destinades a:  
- Estalvi energètic.  
- Millora territorial.  
3. En cap cas no tindran dret a les ajudes els titulars d'explotacions amb índexs de renda de treball en relació a la renda de referència que incomplisquen els que es fixen en l'article sisé del Reial Decret 1.887/1991.  
4. En tots els casos a què fa referència l'apartat 2 d'aquest article, el pagament de la bonificació d'interessos podrà efectuar-se en una o diverses fases, directament a l'interessat, després que aquest aporte els justificants dels pagaments corresponents a interessos i l'amortització o la notificació de l'entitat financera en què especifique que està al corrent d'aquests.  
Article disset  
1. Quan una explotació tinga part o parts en més d'una zona, els percentatges d'ajuda s'aplicaran segons la ubicació concreta de cada parcel·la on es realitze la inversió i, en qualsevol cas, segons la ubicació de l'explotació i no del domicili del sol·licitant.  
2. En l'annex I s'allisten els municipis inclosos en les zones desfavorides a què fan referència els articles deu i dotze del Reial Decret 1.887/1991. No obstant això, qualsevol modificació que es produïsca posteriorment a la publicació d'aquest decret s'entendrà aplicable a partir de l'entrada en vigor d'aquella.  
Article divuit  
Els joves que desitgen acollir-se a les ajudes suplementàries previstes en l'article 10.4 del Reial Decret 1.887/1991, acreditaran en el moment de la sol·licitud el compliment dels requisits establerts per a accedir a les ajudes corresponents a plans de millora i, entre elles, posseir la capacitació professional suficient.  
Article dinou  
Les ajudes corresponents a sol·licituds realitzades per ramaders de boví de llet queden supeditades al que s'estableix en l'article tretze del Reial Decret 1.887/1991 i en les disposicions que puguen desplegar-lo, tant per part de l'administració de l'estat com de la Generalitat Valenciana en el seu àmbit de competències.  
Article vint  
1. Les limitacions en inversió auxiliable i en nombre de plans de millora per explotació seran les que es fixen en l'article catorze del Reial Decret 1.887/1991.  
2. Quan un peticionari sol·licite més d'un pla de millora, juntament amb la resta de la documentació acreditativa, haurà de presentar una fotocòpia de la resolució aprovatòria dels plans anteriors.  
Article vint-i-u  
Quan un pla de millora siga presentat per una persona jurídica titular d'una explotació associada, haurà d'acreditar la condició de cooperativa o societat agrària de transformació, i el compliment, per part de tots els membres, dels requisits del punt a) de l'article cinqué del Reial Decret 1.887/1991. Si, a més, pretenen accedir als límits màxims que regula l'article quinze, apartat 4, del mateix reial decret, acreditaran la fusió total de les explotacions preexistents.  
Article vint-i-dos  
Quan la cooperativa o societat agrària de transformació titular de l'explotació no s'haja constituït per fusió d'explotacions o siga de nova constitució, i en ambdós casos tinga per objecte l'explotació comunitària de terres i/o ramats, acreditada pels seus estatuts, a més de complir els requisits de l'apartat 5.b) de l'article segon del Reial Decret 1.887/1991, es comprometrà a mantenir l'activitat durant un mínim de sis anys, d'acord amb l'apartat 3 de l'article quinze del Reial Decret, a tenir un capital social de partida equivalent al 25 per cent com a mínim de l'import de la inversió prevista i a complir la condició que almenys tots els membres que acrediten la condició d'ATP tinguen en conjunt una participació en la gestió de l'explotació superior a la resta dels membres de l'agrupació, per a poder optar a la inversió màxima de 30.344.829 pessetes. En el cas de boví de llet, s'admetrà l'increment en el nombre de vaques assenyalat en el punt 4 de l'article quinze del Reial Decret 1.887/1991.  
Article vint-i-tres  
1. Les modificacions a un pla de millora ja presentat caldrà que siguen expressament comunicades i sol·licitada l'autorització. Quan aquestes modificacions siguen de caràcter substancial, s'haurà de presentar un nou pla de millora i s'hi adjuntarà, si s'escau, la documentació complementària de la que es va aportar inicialment.  
2. El sol·licitant no podrà iniciar el pla de millora modificat fins que no se li notifique l'autorització corresponent.  
Article vint-i-quatre  
Tots els beneficiaris que hagen presentat un pla de millora podran renunciar-ne a l'aplicació, si ho sol·liciten, sempre que no hagen rebut cap de les ajudes que els corresponguen o tornen íntegrament la quantitat percebuda en concepte de subvenció, inclosos els interessos legals establerts, i la restitució de l'import del préstec percebut juntament amb l'interés o el diferencial d'aquest que corresponga en cada cas.  
Article vint-i-cinc  
Acabades les inversions objecte de l'ajuda, el beneficiari ho comunicarà a la Conselleria d'Agricultura, Pesca i Alimentació i presentarà aleshores, o com a màxim en el termini de 10 dies, la documentació següent:  
a) Ultima declaració de l'impost sobre la renda de les persones físiques, en el cas que s'haguera complit un nou termini de presentació des de la data de sol·licitud de l'ajuda. En cas contrari, serà suficient la presentació dels documents de l'ingrés del pagament fraccionat, ingrés a compte, de l'impost sobre la renda de les persones físiques.  
b) Certificat de la Tresoreria de la Seguretat Social d'estar inscrit en el règim que li corresponga com a beneficiari i d'estar al corrent dels pagaments, o còpia acarada dels cupons dels tres últims mesos.  
c) Certificat o nota simple del Registre de la Propietat en el cas que, d'acord amb la disposició transitòria segona del Reial Decret 1.887/1991, s'haguera auxiliat la compra de terres.  
d) Si s'escau, el certificat de la inscripció de la maquinària l'adquisició de la qual s'haja auxiliat.  
e) La llicència d'activitat en el cas que la millora incloga instal·lacions o explotacions que la requerisquen.  
Article vint-i-sis  
L'efectiva realització de les inversions serà comprovada en la mateixa explotació pels tècnics de la Conselleria d'Agricultura, Pesca i Alimentació.  
Article vint-i-set  
1. Quan de la documentació aportada o de les comprovacions tècniques es deduïsca que la inversió realitzada ha estat menor a l'aprovada, l'import de la subvenció de capital i, si s'escau, el del préstec bonificat es reduiran segons el valor de la inversió real.  
2. No obstant el que es disposa en l'apartat anterior, l'ajuda podrà ser anul·lada, tret que les inversions efectivament realitzades hagen estat necessàrias per a, almenys, mantenir el nivell de renda de treball per UTH.  
CAPíTOL III  
Ajudes a la primera instal·lació d'agricultors joves  
Article vint-i-vuit  
Les ajudes especials per a la primera instal·lació d'agricultors joves s'estableixen en favor d'aquells que reunisquen les condicions que es fijxen en l'article disset del Reial Decret 1.887/1991.  
Article vint-i-nou  
A les sol·licituds d'aquestes ajudes s'acompanyaran els documents assenyalats en l'article trenta, que acrediten la primera instal·lació segons les diferents modalitats, i els documents següents:  
a) Certificat de la Tresoreria de la Seguretat Social de la situació d'alta en el règim especial agrari o en el règim general com a autònom per la seua activitat agrària, o la cartilla de la Seguretat Social corresponent a algun dels dos règims.  
Aquesta documentació, en el cas d'estar en fase de tramitació, podrà presentar-se fins al moment de la certificació del compliment de la instal·lació per part del jove.  
b) Certificats o diplomes acreditatius de la capacitació professional exigida en l'apartat d) de l'article segon d'aquesta ordre o, si de cas hi manca, el compromís d'adquirir-la en el termini màxim de dos anys comptadors des de la data en què s'aprove la sol·licitud.  
Quan es tracte de joves que no estiguen inscrits en el règim especial agrari de la Seguretat Social o d'autònoms per la seua activitat agrària o no siguen beneficiaris d'una cartilla dels règims esmentats, caldrà que, en el moment de presentar la sol·licitud, acrediten la capacitació professional suficient.  
c) Si s'escau, el compromís de pagament d'indemnitzacions a cohereus en què conste l'import i el concepte, i també la identificació, el domicili i el NIF del receptor i del pagador.  
d) Llista de les despeses adduïdes com a necessàries per a la primera instal·lació, d'acord amb les aplicacions establertes en l'article trenta-tres.  
Article trenta  
1. La primera instal·lació d'agricultor jove mitjançant accés a la titularitat o cotitularitat de l'explotació agrària per compra, herència, pacte successori, donació, arrendament o parceria de les terres o del capital d'explotació, s'acreditarà mitjançant la presentació dels documents en què consten els dits actes o contractes, tenint en compte que, en el cas de cotitularitat, el sol·licitant haurà d'assumir com a mínim un 40 per cent dels riscos i de les responsabilitats civil, fiscal i social de la gestió de l'explotació.  
2. Quan la primera instal·lació es produïsca per la integració com a agricultor a títol principal en explotacions associatives amb personalitat jurídica, el sol·licitant haurà de presentar:  
a) Certificat expedit per l'entitat sobre la integració del jove com a soci i la seua aportació a aquesta.  
b) Còpia dels estatuts o les normes per les quals es regisca l'entitat.  
c) Llista de persones que componen els òrgans directius i de gestió.  
d) Descripció de l'explotació associativa.  
3. La primera instal·lació que tinga lloc mitjançant l'accés a la cotitularitat d'una explotació familiar per acord de col·laboració, s'acreditarà amb la presentació de:  
a) Còpia del dit acord subscrit en un document fefaent, que haurà d'especificar que s'assumeix com a mínim el 40 per cent dels riscos i responsabilitats civil, fiscal i social de la gestió de l'explotació per una duració superior a 10 anys, i la participació que en el resultat econòmic li corresponga, la indemnització que hagen de pagar-li els successors, en el cas de no mantenir l'acord, i la forma de valorar la seua dedicació a l'explotació. També, les inversions que realitze, les quals, en tot cas, tindran la consideració de dret de crèdit en la successió.  
b) Inscripció de l'explotació en el Registre Oficial d'Explotacions Familiars Agràries, que podrà realitzar-se simultàniament en el moment de la formalització de la sol·licitud.  
4. L'alta en la Seguretat Social d'un jove que s'instal·le amb les ajudes que a l'efecte estan previstes en el Reial Decret 1.887/1991 es produirà de la manera següent:  
a) Quan la primera instal·lació es faça en la forma especificada en els apartats 1 i 3 d'aquest article, el beneficiari serà alta en el règim especial agrari de la Seguretat Social pel seu compte o en el règim general com a autònom per la seua activitat agrària a partir de la data en què es certifique la instal·lació, tret que es diferisca en dos anys el compliment de l'ocupació d'una UTH en l'explotació. En aquest cas, es pot ajornar l'alta en els règims esmentats durant el mateix període.  
b) Si la primera instal·lació es produeix en la forma especificada en el punt 2 d'aquest article, serà admissible també l'alta en el règim especial agrari de la Seguretat Social per compte d'altri.  
c) Igualment serà admissible l'alta en qualsevol altre dels règims de la Seguretat Social, quan aquest corresponga per alguna de les activitats desenvolupades en la seua explotació.  
Article trenta-u  
1. Les ajudes a la primera instal·lació d'agricultors joves es concediran en les formes i per les quanties màximes que s'assenyalen en l'article 19.1 del Reial Decret 1.887/1991.  
2. En la mateixa explotació no es podrà percebre més d'una prima de primera instal·lació. En el cas d'existir instal·lacions múltiples, la prima única serà divisible segons el grau de cotitularitat de cada jove. Igualment passarà amb l'ajuda a bonificació d'interessos.  
Article trenta-dos  
La prima d'instal·lació es pagarà d'una vegada quan el jove acredite que compleix tots els requisits, en el moment que se certifique la instal·lació.  
Article trenta-tres  
1. A més de les aplicacions establertes en l'apartat 4 de l'article dinou del Reial Decret 1.887/1991, les primes i els préstecs d'instal·lació podran tenir les aplicacions següents:  
a) Pagament de l'import de la prima d'assegurança de collites i/o ramat dels tres primers exercicis des de la instal·lació. S'haurà d'acreditar l'assegurança mitjançant la presentació de les pòlisses corresponents.  
b) Necessitats de capital circulant, amb un límit màxim del 30 per cent de la prima d'instal·lació assignada.  
c) Pagament de l'aportació econòmica exigida per a integrar-se com a soci en una cooperativa o societat agrària de transformació de comercialització.  
d) Altres tipus de despeses ocasionades per la contractació d'assegurances, diferents de les de collites, relacionades amb l'explotació.  
2. El peticionari podrà proposar la inclusió d'alguna altra despesa prevista o derivada de la seua instal·lació, amb la finalitat que siga admesa com a tal, i en justificarà la pertinència.  
3. Quan en les despeses de primera instal·lació s'adduïsquen necessitats de capital circulant, aquestes hauran d'estar fonamentades en l'estudi tècnico-econòmic del pla d'explotació o, si s'escau, del pla de millora simultani a la instal·lació.  
Article trenta-quatre  
Quan la prima de primera instal·lació estiga destinada a finançar l'adquisició o el condicionament d'habitatge, aquest haurà de complir els requisits següents:  
a) Estar situat en el mateix terme municipal que l'explotació o que una part productiva d'aquesta.  
b) Que siga un habitatge unifamiliar que dispose de dependències de possible ús agrícola. També podrà estar inclosa en un edifici multifamiliar en propietat horitzontal, si el jove justifica que l'explotació disposa de dependències d'ús agrícola, independentment del règim de tenència d'aquestes.  
c) En el cas de compra, que el valor no supere en 15 vegades el valor de la prima sol·licitada.  
d) Si es tracta de reforma, condicionament o construcció, que, a més de complir el límit indicat anteriorment, s'acredite en el moment de la sol·licitud la propietat de l'habitatge o el solar (en règim privatiu o ganancial).  
Quan la prima de primera instal·lació estiga destinada a finançar l'adquisició de vehicles de transport diferents de la maquinària agrícola, el seu valor no podrà superar el 50 per cent de les despeses totals d'instal·lació i únicament podran finançar-se a través de préstecs relacionats amb aquesta.  
Article trenta-cinc  
1. Quan els agricultors joves s'instal·len mitjançant la integració en una explotació associativa, cooperativa o societat agrària de transformació els socis de la qual després de la integració siguen majoria d'agricultors a títol principal, les ajudes que corresponguen, incloses les que es descriuen en l'apartat 2 de l'article onze del Reial Decret 1.887/1991, sempre que complisquen les condicions de l'apartat 4 de l'article deu del dit reial decret, podran concedir-se als joves instal·lats o a l'explotació associativa. En aquest últim cas, la quantia de les ajudes s'obtindrà multiplicant les respectives ajudes individuals pel nombre de joves integrats el volum de treball dels quals en l'explotació associativa siga una UTH i que complisquen els requisits establerts en l'article disset del Reial Decret 1.887/1991.  
2. En tot cas, la part de la prima d'instal·lació destinada al pagament de l'aportació econòmica exigida per a la integració en l'entitat associativa no superarà el 50 per cent d'aquesta aportació.  
CAPíTOL IV  
Ajudes a la introducció de la comptabilitat  
Article trenta-sis  
1. En la Comunitat Valenciana es concediran també ajudes per a estimular la introducció de la comptabilitat en les explotacions agràries.  
2. Podran ser beneficiaris d'aquestes ajudes els agricultors a títol principal que es comprometen a portar la comptabilitat de la seua explotació d'acord amb el que s'estableix en l'article vint-i-u del Reial Decret 1.887/1991, sempre que durant els quatre anys d'ajuda no s'arribe a l'edat de jubilació.  
Article trenta-set  
1. A fi d'acreditar el compliment del compromís indicat en l'article anterior, el beneficiari de les ajudes presentarà dins del trimestre següent al tancament de l'exercici comptable, la fitxa resum que es facilitarà en les oficines comarcals de la Conselleria d'Agricultura, Pesca i Alimentació, o un llistat informàtic amb un contingut similar a la fitxa esmentada.  
2. No obstant el que es disposa en l'apartat anterior, els serveis de la Conselleria d'Agricultura, Pesca i Alimentació podran recaptar la presentació completa de les anotacions comptables, a fi de comprovar el compliment efectiu del compromís.  
Article trenta-vuit  
1. La quantia de les ajudes serà la següent:  
a) 190.000 pessetes per peticionari per a explotacions ramaderes, o agrícoles de tipus intensiu amb dues o més orientacions productives.  
b) 140.000 pessetes per peticionari en explotacions no intensives amb dues o més orientacions productives.  
c) 110.000 pessetes per peticionari per a explotacions amb una sola explotació productiva o en les quals, encara que en tinguen més d'una, n'hi haja una de principal que supose almenys el 80 per cent dels ingressos bruts.  
2. Aquestes quantitats es concediran en parts iguals per a un total de quatre anys.  
3. Les ajudes per al portament de la comptabilitat només es concediran una vegada per peticionari i explotació.  
Article trenta-nou  
Quan el beneficiari interrompa o suspenga sense causa justificada el portament de la comptabilitat o la presentació de la fitxa resum, s'anul·larà l'ajuda pendent de pagament.  
Article quaranta  
1. Quan l'agricultor decidisca utilitzar els serveis d'assessorament de qualsevol organització agrària o una altra entitat privada per a portar la comptabilitat de la seua explotació, haurà d'indicar en la sol·licitud la identificació social i fiscal de qui preste l'assessorament.  
2. En cap cas la subvenció corresponent no es transferirà directament a l'entitat assessora.  
Article quaranta-u  
Quan l'agricultor es beneficie d'aquestes ajudes i la seua explotació siga seleccionada per l'administració central o autonòmica per a la utilització de les seues dades amb finalitats de gestió o de realització d'estudis tècnico-econòmics, o per a la inclusió en la Xarxa de Comptabilitat Agrària Nacional (RECAN), haurà de facilitar les dades de la comptabilitat de l'explotació que se li demanen. Se'n garantirà l'anonimat per aplicació del secret estadístic.  
CAPíTOL V  
Ajudes per a la posada en marxa d'agrupacions de  
serveis de gestió empresarial d'explotacions  
Article quaranta-dos  
1. En la Comunitat Valenciana es podrà concedir a les agrupacions i associacions agràries que ho sol·liciten, una ajuda l'objecte de la qual siga la creació o l'increment de serveis d'ajuda a la gestió de les explotacions, que es destinarà a contribuir a la cobertura dels costos de gestió.  
2. En particular, l'ajuda a què es refereix el punt anterior es concedirà per a finançar l'activitat del conseller o l'agent encarregat d'assessorar les explotacions i analitzar els resultats de la gestió tècnica, econòmica, financera i administrativa de les explotacions agràries. Aquest conseller haurà de ser empleat a temps complet.  
Article quaranta-tres  
Les agrupacions de gestió d'explotacions, per a ser beneficiàries d'aquestes ajudes, hauran de ser reconegudes i autoritzades per la Conselleria d'Agricultura, Pesca i Alimentació a través de la Direcció General d'Estructures Agràries i Desenvolupament Rural i tindran qualsevol de les formes jurídiques següents:  
a) Cooperativa.  
b) Societat agrària de transformació.  
c) Organització professional agrària.  
d) Secció d'alguna de les anteriors.  
e) Qualsevol altre tipus d'associació o agrupació amb personalitat jurídica reconeguda.  
Article quaranta-quatre  
Els consellers o agents de gestió hauran de posseir la formació suficient, a criteri de la Conselleria d'Agricultura, Pesca i Alimentació, per a realitzar les funcions de gestió tècnica, econòmica, financera o administrativa de les explotacions agràries i d'elaboració del consell corresponent.  
Article quaranta-cinc  
A la sol·licitud d'aquestes ajudes s'adjuntaran els documents següents:  
a) Model de contracte de treball o pre-contracte de l'agent o el conseller, en què s'especifiquen, a més de les dades personals, la seua preparació tècnica i el temps previst de duració del contracte, que no podrà ser inferior al que s'estableix en la normativa laboral vigent.  
La renovació de contractes de treball del conseller o de l'agent es comunicarà mitjançant una fotocòpia compulsada del contracte.  
b) Llista de membres de l'agrupació de gestió d'explotacions (AGE), amb el NIF i en nombre no inferior a vuit, en el cas d'un sol conseller, o vint, si se'n contracta més d'un. No obstant això, en el cas d'agrupacions de gestió d'explotacions amb orientacions productives intensives o molt especialitzades, podran admetre's agrupacions amb un nombre de membres menor, sempre que aquest siga com a mínim de quatre.  
c) Memòria explicativa del funcionament previst de l'agrupació i compromís subscrit per tots els agricultors membres en què expressament s'assenyale la finalitat de fonamentar consells de gestió per a les explotacions pròpies i les d'agricultors amb explotacions similars.  
d) Reglaments de l'entitat o de la secció que prestarà el servei, on conste l'objecte d'aquesta, que la duració serà almenys de deu anys, les normes de funcionament intern, la forma de finançament i la composició de la junta de govern.  
e) Memòria explicativa del funcionament previst de l'agrupació i compromís subscrit per tots els agricultors membres en què expressament s'assenyale la finalitat d'analitzar els resultats de les comptabilitats per extraure'n conclusions que permeten fonamentar consells de gestió per a les explotacions pròpies i les d'agricultors amb explotacions similars.  
Article quaranta-sis  
L'import de les ajudes serà com a màxim de 8.580.000 pessetes per conseller o agent, per un període de cinc anys, i es distribuirà en parts iguals o decreixents.  
Article quaranta-set  
La justificació del compliment de les activitats i el compromís objecte d'aquestes ajudes serà condició per al pagament i es realitzarà mitjançant la presentació dels documents següents:  
a) Memòria del funcionament de l'entitat on conste:  
1. Per a l'anàlisi tècnico-econòmica:  
- Conclusions tècnico-econòmiques de les activitats, mitjançant la tramesa de la fitxa resum dels resultats de les anàlisis de gestió, la complimentació del model que per a l'efecte facilitarà la Conselleria d'Agricultura, Pesca i Alimentació a través de les oficines comarcals o amb un llistat informàtic amb un contingut similar.  
- Consells de gestió elaborats i anàlisi de la seua aplicació.  
- Altres activitats de grup realitzades.  
2. Per a altres activitats de gestió:  
- Informe anual de les activitats realitzades, amb els resultats i les conclusions obtinguts.  
b) Llista d'agricultors que hi participen, adequadament identificats amb el NIF i l'adreça.  
c) Certificat de la Tresoreria Territorial de la Seguretat Social de pagament de les quotes del conseller o els consellers contractats, i també el seu període de cotització.  
Article quaranta-vuit  
Quan l'agrupació beneficiària d'aquestes ajudes siga seleccionada pels organismes de l'administració amb la finalitat de realitzar estudis tècnics o estadístics prenent com a base les seues dades comptables i de gestió que ajuden als agricultors a una presa de decisions més adequada, haurà de posar a la disposició d'aquella les dades i els resultats de la gestió de les explotacions dels seus associats. Se'n garantirà l'anonimat en aplicació del secret estadístic.  
Article quaranta-nou  
Els agricultors a títol principal no integrats en una agrupació de gestió d'explotacions o integrats en una agrupació que no haja percebut les ajudes previstes en els articles anteriors, quan recórrega als serveis de gestió d'explotacions prestats per l'agrupació a la qual pertanya o per una altra d'autoritzada, podrà obtenir durant cinc anys una ajuda total de 119.000 pessetes per explotació.  
CAPíTOL VI  
Ajudes per a la posada en marxa d'agrupacions  
de serveis d'ajuda mútua  
Article cinquanta  
1. En la Comunitat Valenciana es concediran auxilis econòmics per a l'establiment de serveis d'ajuda mútua per part de cooperatives, societats agràries de transformació o qualsevol altre tipus d'agrupacions reconegudes per la Conselleria d'Agricultura, Pesca i Alimentació (ADS, ADV, ATRIA, comunitats de regants, etc.).  
2. Es concediran també a les agrupacions creades per pacte contractual subscrit documentalment per tots els membres, en el qual s'expresse l'objecte de l'agrupació, se'n regulen les normes de funcionament intern, el règim econòmic i el control.  
Article cinquanta-u  
Per a l'obtenció d'aquestes ajudes, les agrupacions hauran de complir les condicions següents:  
a) Haver-se creat després de l'1 d'abril de 1985.  
b) Ser reconegudes per la Direcció General d'Estructures Agràries i Desenvolupament Rural com a agrupacions d'ajuda mútua.  
c) Estar constituïdes per agricultors que complisquen majoritàriament els requisits establerts en l'article 5.a) del Reial Decret 1.887/1991.  
d) Entre les seues finalitats n'hi haurà almenys una de les següents:  
- Servei d'ajuda mútua entre explotacions en utilització de mitjans personals i maquinària.  
- Servei en comú de mecanització i control de dades de les explotacions.  
- Producció en comú de material vegetal per a ús en les pròpies explotacions.  
- Parcel·les en comú d'experiències de produccions d'interés.  
- Assistència tècnica específica per a millorar l'organització productiva de les explotacions dels seus membres.  
- Explotació en comú de la totalitat o part de les explotacions dels associats.  
- Estalvi d'aigua i energia en comú.  
- Explotació comunitària dels factors i els mitjans de producció.  
- Defensa sanitària de les produccions.  
- Execució comunitària de millores i infraestructura agrària per a la utilització eficaç de factors i mitjans de producció.  
Article cinquanta-dos  
A la sol·licitud d'aquestes ajudes s'adjuntarà la documentació específica habitual per a agrupacions i entitats associatives, acompanyada d'una memòria explicativa dels objectius perseguits.  
Article cinquanta-tres  
L'import de l'ajuda que es concedirà a l'agrupació serà de 28.800 pessetes/any per cada component, sense que la quantitat total rebuda per l'agrupació durant els cinc primers anys d'actuació d'aquesta siga superior a 2.880.000 pessetes, repartida en cinc anualitats iguals, amb la finalitat de contribuir a les despeses de gestió, posada en marxa, organització i funcionament.  
CAPíTOL VII  
Ajudes per a la posada en marxa d'agrupacions  
de serveis de substitució  
Article cinquanta-quatre  
1. En la Comunitat Valenciana es concediran ajudes a les cooperatives agràries i a les societats agràries de transformació per a la posada en marxa de serveis de substitució en l'explotació.  
2. Les ajudes es concediran també a les agrupacions sense personalitat jurídica basades en un pacte contractual subscrit documentalment pels seus membres.  
Article cinquanta-cinc  
Les agrupacions beneficiàries hauran de complir les condicions següents:  
a) Estar integrades majoritàriament per agricultors que reunisquen les condicions assenyalades en l'article 5.a) del Reial Decret 1.887/1991, amb un mínim de quinze agricultors associats.  
b) Ser autoritzat el servei de substitució per part de la Direcció General d'Estructures Agràries i Desenvolupament Rural.  
c) Emplear almenys un agent de substitució qualificat, a temps complet, per un temps mínim de sis mesos i acreditat mitjançant un contracte.  
d) La substitució s'ha de produir per a treballs especialitzats o per a substituir el titular o cotitular de l'explotació per raó de malaltia, vacances o absència justificada. Aquestes causes estaran regulades en els mateixos estatuts o en el reglament intern de funcionament del servei, que es presentarà, juntament amb la sol·licitud, per a l'aprovació per part de la Conselleria d'Agricultura, Pesca i Alimentació. En els estatuts o en el reglament intern constaran les aportacions dels associats, tant les fixes com les derivades del servei de substitució.  
e) L'agrupació mantindrà aquest servei durant un període mínim de deu anys, si bé els socis, segons les seues circumstàncies personals i d'acord amb el reglament intern, podran causar baixa en el servei, sempre que el nombre de membres no es reduïsca a menys de quinze, xifra mínima que haurà de tenir l'entitat o la secció.  
Article cinquanta-sis  
La documentació que s'ha de presentar, juntament amb la sol·licitud, serà l'habitual i específica per a agrupacions i entitats associatives, acompanyada d'idèntica documentació que la que figura en l'article quaranta-cinc, si bé referida al servei i l'agent de substitució.  
Article cinquanta-set  
L'ajuda, destinada a contribuir a la cobertura de les despeses de gestió, serà d'un màxim de 2.310.000 pessetes durant els cinc primers anys d'activitat per cada agent de substitució contractat a temps complet, distribuïdes en cinc anualitats iguals o decreixents.  
CAPíTOL VIII  
Ajudes a la qualificació professional  
Article cinquanta-vuit  
En la Comunitat Valenciana es concediran ajudes a la qualificació professional, previstes en els articles trenta-dos i trenta-tres del Reial Decret 1.887/1991, en relació amb les activitats d'ensenyament professional agrari següents:  
a) Cursos reglats de capacitació agrària.  
b) Cursos de formació i perfeccionament professional agrari.  
c) Cursos d'incorporació a l'empresa agrària.  
d) Estades i seminaris de formació professional agrària.  
Article cinquanta-nou  
1. Les ajudes es concediran en relació amb les activitats indicades en l'article anterior, quan aquestes complisquen les condicions i els requisits que s'estableixen en els apartats següents.  
2. Els cursos reglats de capacitació agrària són els dirigits a joves d'edats compreses entre la màxima d'escolaritat obligatòria i els 39 anys complits, amb una durada mínima de 1.000 hores lectives, realitzats en centres de capacitació agrària de la Conselleria d'Agricultura, Pesca i Alimentació o en altres centres adequadament autoritzats.  
3. Els cursos de formació i perfeccionament professional agrari es consideraran quan tinguen una duració mínima de 20 hores lectives i estiguen específicament dirigits a agricultors que, exercint la professió com a tals, pretenguen adquirir o actualitzar coneixements i destreses útils per a l'exercici de la professió.  
4. Els cursos d'incorporació a l'empresa agrària són els dirigits a joves que desitgen ser beneficiaris de les ajudes específiques que per als agricultors joves s'estableixen en el Reial Decret 1.887/1991 i en aquesta ordre i que, complint els requisits que aquestes disposicions exigeixen, vagen a acollir-se al règim d'ajudes per a primera instal·lació i inversions en plans de millora.  
Aquests cursos tindran una duració mínima de 150 hores lectives i en ells estaran incloses una àrea de comptabilitat i gestió i una altra d'organització. Ambdues suposaran, com a mínim, un terç de les hores lectives del curs.  
5. Les ajudes previstes en aquest capítol es concediran també per a estades i seminaris dirigits als agricultors en general, per a formacions específiques de duració no estipulada.  
Les accions formatives previstes en aquest apartat no es comptabilitzaran com a formació professional, tret que s'hi duga a terme una avaluació.  
Article seixanta  
Les ajudes consistiran en beques per a cobrir despeses d'assistència als cursos, sempre que aquestes despeses vagen a càrrec dels assistents. S'hi inclouran els costos de:  
a) Desplaçaments i viatges continus.  
b) Manutenció segons els horaris del curs i el domicili de l'agricultor.  
c) Despeses de material didàctic.  
d) Cost de la matrícula.  
Article seixanta-u  
1. Amb aquesta finalitat, els imports màxims de la beca per beneficiari i curs seran:  
a) Fins a 200.000 pessetes per als cursos de formació reglada amb duració lectiva d'un any acadèmic o d'una duració mínima de 1.000 hores lectives.  
b) Fins a 80.000 pessetes per als cursos no reglats però amb duració mínima de 150 hores lectives.  
c) Fins a 40.000 pessetes per als cursos o les activitats formatives de duració inferior a 150 hores lectives.  
2. Per al càlcul de les despeses a què fa referència l'article seixanta, s'utilitzaran els barems següents:  
a) Desplaçaments i viatges continus: 23 pessetes per kilòmetre en vehicle propi o el cost real en el transport públic que preste el servei.  
b) Manutenció, a la qual es tindrà dret segons l'horari del curs, que haurà de coincidir, en el seu desenvolupament o en el desplaçament, amb una menjada principal. Es calcularà aplicant la quantitat de 1.750 pessetes per menjada principal realitzada fora del terme municipal del domicili.  
c) Material didàctic per un màxim de 1.500 pessetes per alumne i curs, sempre que no siga facilitat pel servei o l'entitat organitzadora.  
d) Cost de matrícula, mitjançant un informe o un certificat de l'entitat organitzadora, sense sobrepassar en cap cas la quantitat de 10.000 pessetes per alumne i curs.  
3. No es concediran ajudes per a assistir a més de sis cursos ni per una quantitat total superior a 1.340.000 pessetes per beneficiari.  
Article seixanta-dos  
1. La sol·licitud de les ajudes a què es refereix aquest capítol es presentarà en el model oficial, en el qual constarà, a més de les dades personals, una descripció de l'explotació i les dades bancàries, i s'acompanyarà d'un pressupost de les despeses.  
2. Una vegada conclòs el curs, el responsable certificarà l'assistència i l'aprofitament del peticionari, i els horaris i desplaçaments realitzats, a fi de lliurar l'ajuda corresponent.  
CAPíTOL IX  
Tramitació d'ajudes  
Article seixanta-tres  
1. Les sol·licituds d'ajudes previstes en aquesta ordre es presentaran en les oficines comarcals i en les direccions territorials de la Conselleria d'Agricultura, Pesca i Alimentació, i en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que solament s'admetran en el termini comprés entre l'1 de gener i el 30 de setembre, ambdós inclosos, de cada any.  
2. Els agricultors interessats podran demanar l'assistència dels tècnics de les oficines comarcals per a l'elaboració del corresponent estudi tècnico-econòmic que haja d'adjuntar-se a la sol·licitud.  
Article seixanta-quatre  
1. Tret de petició de l'interessat i de la resolució aprovatòria corresponent, el termini d'execució de les inversions serà d'un any, computat a partir de l'endemà de la data de resolució.  
2. No obstant això, si per causa justificada el sol·licitant no poguera finalitzar la millora, haurà de sol·licitar una pròrroga d'execució d'aquesta no superior a 12 mesos.  
3. Les inversions i despeses objecte de les ajudes previstes en aquesta disposició, les revisarà el tècnic competent, el certificat del qual serà justificació suficient de la realització de les dites inversions a l'objecte de la percepció de les ajudes per part del beneficiari.  
No obstant això, la Conselleria d'Agricultura, Pesca i Alimentació, sense perjudici del que s'estableix en l'article vint-i-cinc de l'Ordre, podrà requerir del peticionari justificants de les inversions o despeses que, per la seua naturalesa, s'estimen procedents.  
El sol·licitant podrà acreditar, si s'escau, part de les inversions en forma d'aportació de ma d'obra pròpia o familiar per a l'execució d'aquestes, per a la qual cosa haurà de detallar el nombre d'hores o jornals aportats, i el tipus de treballs realitzats, sobre els quals el tècnic competent de la Conselleria d'Agricultura, Pesca i Alimentació emetrà un informe.  
Igualment, per a determinat tipus d'inversions, especialment els treballs de reestructuració varietal de cítrics, podrà adduir-se com a despesa justificada el lucre cessant produït en l'explotació per causa de les dites inversions.  
4. La Conselleria d'Agricultura, Pesca i Alimentació podrà aprovar ajudes directes amb caràcter plurianual, de tal forma que els agricultors les reben a mesura que complisquen les inversions en les fases que proposen i siguen aprovades.  
5. Quan les ajudes en bonificació d'interessos i minoració de capital siguen satisfetes a càrrec dels pressupostos de la Generalitat Valenciana, també podrà adaptar-se el pagament a les conveniències pressupostàries, sense que en cap cas es realitze en més de tres anualitats.  
Article seixanta-cinc  
1. Els agricultors beneficiaris de les ajudes regulades en el Reial Decret 1.887/1991 i en aquesta disposició no podran sol·licitar altres ajudes pel mateix objecte d'inversió la percepció de les quals implique sobrepassar els límits màxims d'ajuda que s'estableixen en el Reglament (CEE) 2.328/1991, del Consell, de 15 de juliol de 1991, ni les quantitats percebudes en concepte de subvenció, l'import de la inversió.  
2. Sobre les sol·licituds d'ajuda presentades a l'empara d'aquesta ordre, recaurà una resolució en un termini màxim de sis mesos a partir de la data de presentació de la sol·licitud. En el cas que no hi haja resolució en aquest termini, s'entendrà el silenci administratiu com a denegatori.  
CAPíTOL X  
Finançament  
Article seixanta-sis  
El director general d'Estructures Agràries i Desenvolupament Rural, mitjançant la publicació en el Diari Oficial de la Generalitat Valenciana, farà públiques anualment les quanties totals màximes de les ajudes previstes en aquesta ordre i la línia o les línies de subvenció que les financien, d'acord amb els pressupostos de la Generalitat Valenciana corresponents a l'exercici.  
DISPOSICIONS ADDICIONALS  
Primera  
Quan el Ministeri d'Agricultura, Pesca i Alimentació o la comunitat autònoma establisquen mecanismes d'aval, assegurança de risc, assegurança d'insolvència total o parcial, o qualssevol altres que siguen necessaris per a permetre l'accés a les ajudes del Reial Decret 1.887/1991 i d'aquesta ordre en els casos de possibles beneficiaris mancats de garanties suficients, a criteri de les entitats de crèdit amb què s'establisca un conveni financer, es podrà destinar fins a un u per cent de les ajudes concedides al fons d'assegurança que es poguera establir.  
Segona  
Les explotacions que, per concórrer-hi les circumstàncies assenyalades en la Llei 49/1981, de 24 de desembre, siguen qualificades com a explotacions familiars agràries i inscrites en el registre corresponent, d'acord amb el Decret 49/1991, de 20 de març, del Consell de la Generalitat Valenciana, podran accedir, en aplicació de la dita llei, als beneficis que s'hi estableixen, relatius a reduccions fiscals i de despeses notarials i registrals, en determinats casos.  
Tercera  
Periòdicament, la Conselleria d'Agricultura, Pesca i Alimentació facilitarà informació a les organitzacions professionals agràries, a través de la comissió que es constitueix per a l'efecte, sobre l'aplicació i l'evolució de les ajudes que regula aquesta ordre.  
Quarta  
Es delega en el director general d'Estructures Agràries i Desenvolupament Rural l'exercici de la competència per a resoldre les sol·licituds presentades a l'empara d'aquesta ordre, liquidar les obligacions i proposar-ne el pagament.  
DISPOSICIONS TRANSITòRIES  
Primera  
1. Fins al 31 de desembre de 1995, i en els casos en què l'explotació agrària no tinga capacitat per a absorbir una UTH, es podran concedir ajudes per a l'adquisició de terres per un valor màxim de 4.830.000 pessetes, sempre que amb aquesta mesura, juntament amb el pla de millora corresponent, es demostre la viabilitat de l'explotació agrària resultant. En aquest cas, no serà exigible el requisit de portar la comptabilitat simplificada esmentada en l'article cinqué del Reial Decret 1.887/1991. Aquestes ajudes es finançaran exclusivament amb fons nacionals.  
2. Aquesta inversió en capital territorial, únicament podrà ser objecte d'una bonificació d'interessos d'un préstec acollit al que es disposa en l'article trenta-sis del Reial Decret 1.887/1991, l'import del qual no podrà superar el 90 per cent del valor escriturat d'adquisició. La bonificació serà de fins a sis punts d'interés anual, de manera que l'interés resultant que haja de satisfer el titular del préstec no siga inferior al 4,5 per cent anual.  
Segona  
1. A les sol·licituds acollides al Reial Decret 1.887/1991, presentades amb anterioritat a la data d'entrada en vigor del Reial Decret 62/1994 i els préstecs proposats de les quals no hagen estat objecte de formalització, fins aquesta data, se'ls podran aplicar, amb la conformitat del titular, les condicions que es contenen en aquest reial decret.  
2. La sol·licitud d'adaptació s'haurà de fer abans que es complisquen tres mesos, comptadors des de la data d'entrada en vigor d'aquesta ordre.  
DISPOSICIó DEROGATòRIA  
Queden derogades les ordres de 27 de febrer de 1992, de la Conselleria d'Agricultura i Pesca, per la qual es regulen determinats aspectes de les ajudes per a la millora de l'eficàcia de les estructures agràries, i la de 8 de juny de 1993, que modifica determinats aspectes d'aquella.  
DISPOSICIONS FINALS  
Primera  
Els peticionaris d'una ajuda de primera instal·lació que tinguen pendent el compromís de la realització dels cursos d'incorporació a l'empresa agrària, podran percebre íntegrament la prima encara que n'hagueren sol·licitat una bestreta del 50 per cent una vegada realitzades les millores o inversions aprovades en el pla d'explotació. Els peticionaris que, quan haja transcorregut el termini de dos anys, no hagen realitzat els cursos corresponents hauran de tornar totes les subvencions percebudes, a més dels interessos legalment establerts.  
Segona  
Els peticionaris d'una ajuda per a la introducció a la comptabilitat podran percebra-la a partir de l'exercici en què s'aprove aquesta.  
Tots els peticionaris que tinguen aprovat un expedient d'introducció a la comptabilitat podran beneficiar-se de l'ajuda amb l'anualitat corresponent al portament d'aquesta.  
En el cas que els tècnics de la Conselleria no certifiquen cada una de les anualitats, el beneficiari procedirà al reintegrament de les quantitats percebudes en concepte d'ajuda, incrementades amb els interessos legalment establerts.  
Tercera  
Es faculta el director general d'Estructures Agràries i Desenvolupament Rural perquè dicte les disposicions necessàrias per a l'aplicació d'aquesta ordre.  
Quarta  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 26 de juliol de 1994  
El conseller d'Agricultura, Pesca i Alimentació  
JOSEP MARIA COLL COMIN  
ANNEX I  
LLISTA DE MUNICIPIS DE LA COMUNITAT VALENCIANA QUALIFICATS EN ZONES DESFAVORIDES D'ACORD ALS APARTATS 3, 4 I 5 DE L'ARTICLE DE LA DIRECTIVA 75/268/CEE. (\*)  
 I. Apartat 3 de l'article 3: Zones desfavorides de muntanya.  
 II. Apartat 4 de l'article 3: Zones desfavorides en perill de despoblament.  
III. Apartat 5 de l'article 3: Zones desfavorides amb limitacions específiques en les quals és necessari mantenir l'activitat agrícola per a:  
 - assegurar la conservació del medi,  
 - el manteniment de l'espai natural,  
 - la vocació turística,   
 - o per motius de protecció costera.  
(\*) Correspon la Directiva 85/466/CEE (Espanya)  
 - Modificada per la Directiva 89/566/CEE (Espanya) per decisió de la Comissió de 16 d'octubre de 1989.  
 - Modificada per la Directiva del Consell 91/465/CEE de 22 de juliol de 1991.  
C. Autònoma: 16 COMUNITAT VALENCIANA.  
Província: 03-Alacant  
I. ZONES DESFAVORIDES D'ACORD AMB L'APARTAT 3 DE L'ARTICLE 3 DE LA DIRECTIVA 75/268/CEE.  
(\*) COMARCA: 01 - Vinalopó  
\* 129 Tibi  
(\*) COMARCA: 02 - Muntanya  
\* 3 Agres  
\* 7 Alcocer de Planes  
\* 8 Alcolecha  
\* 10 Alfafara  
\* 16 Almudaina  
\* 17 Alquería de Aznar  
\* 20 Balones  
\* 22 Benasau  
\* 27 Beniardá  
\* 28 Beniarrés  
\* 32 Benifallim  
\* 33 Benifato  
\* 35 Benilloba  
\* 36 Benillup  
\* 37 Benimantell  
\* 38 Benimarfull  
\* 39 Benimasot  
\* 54 Castell de Castells  
\* 56 Cocentaina  
\* 57 Confrides  
\* 60 Cuatretondeta  
\* 67 Facheca  
\* 68 Famorca  
\* 72 Gayanes  
\* 73 Gorga  
\* 75 Guadalest  
\* 84 l'Orxa  
\* 86 Millena  
\* 92 Muro de Alcoy  
\* 103 Penáguila  
\* 106 Planes  
\* 130 Tollos  
\* 132 Torremanzanas  
\* 134 Vall de Alcalá  
(\*) COMARCA: 03 - Marquesat  
\* 6 Alcalalí  
\* 29 Benichembla  
\* 135 Vall de Ebo  
\* 136 Vall de Gallinera  
\* 137 Vall de Laguart  
(\*) COMARCA: 04 - Central  
\* 45 Bolulla  
\* 48 Callosa d'En Sarrià  
\* 107 Polop  
\* 112 Relleu  
\* 124 Sella  
\* 127 Tárbena  
II. ZONES DESFAVORIDES D'ACORD AMB L'APARTAT 4 DE L'ARTICLE 3 DE LA DIRECTIVA 75/268/CEE.  
(No en té)  
III. ZONES DESFAVORIDES D'ACORD AMB L'APARTAT 5 DE L'ARTICLE 3 DE LA DIRECTIVA 75/268/CEE.  
 COMARCA: 01 - Vinalopó  
 2 Agost  
 13 AlgueÑa  
 19 Aspe  
 21 BaÑeres  
 25 Benejama  
 43 Biar  
 51 Campo de Mirra  
 52 CaÑada  
 53 Castalla  
 66 Elda  
 77 Hondón de las Nieves  
 78 Hondón de los Frailes  
 88 Monforte del Cid  
 89 Monóvar  
 93 Novelda  
 96 Onil  
 104 Petrer  
 105 Pinoso  
 114 la Romana   
 116 Salinas  
 123 Sax  
 140 Villena  
 COMARCA: 03 - Marquesat  
 102 Pego  
 COMARCA: 04 - Central  
 122 San Vicente del Raspeig  
 COMARCA: 05 - Meridional  
 5 Albatera  
 49 Callosa de Segura  
 55 Catral  
 59 Crevillente  
 65 Elx  
Província: 12-Castelló  
 I. ZONES DESFAVORIDES D'ACORD AMB L'APARTAT 3 DE L'ARTICLE 3 DE LA DIRECTIVA 75/268/CEE.  
(\*) COMARCA: 01 - l'Alt Maestrat.  
\* 14 Ares del Maestre  
\* 37 Castell de Cabres  
\* 38 Castellfort  
\* 45 Cinctorres  
\* 61 Forcall  
\* 68 Herbés  
\* 75 Mata de Morella, la  
\* 80 Morella  
\* 83 Olocau del Rey  
\* 87 Palanques  
\* 91 Portell de Morella  
\* 93 Puebla de Benifasar  
\* 112 Todolella  
\* 127 Vallibona  
\* 129 Villafranca del Cid  
\* 137 Villores  
\* 141 Zorita del Maestrazgo  
(\*) COMARCA: 02 - el Baix Maestrat.  
\* 42 Catí.  
\* 52 Chert  
\* 96 Rosell  
(\*) COMARCA: 03 - Planúries Centrales.  
\* 1 Adzaneta  
\* 25 Benafigos  
\* 26 Benasal  
\* 51 Culla  
\* 103 Sarratella  
\* 105 Sierra Engarcerán  
\* 119 Torre Embesora  
\* 134 Villar de Canes  
(\*) COMARCA: 04 - Penyagolosa.  
\* 41 Castillo de Villamalefa  
\* 48 Cortes de Arenoso  
\* 55 Chodos  
\* 60 Figueroles  
\* 72 Lucena del Cid  
\* 73 Ludiente  
\* 130 Villahermosa del Rio  
\* 139 Vistabella del Maestrazgo  
\* 142 Zucaina  
(\*) COMARCA: 06 - la Plana.  
\* 7 Alfondeguilla  
\* 15 Argelita  
\* 58 Espadilla  
\* 59 Fanzara  
\* 113 Toga  
\* 123 Vallat  
(\*) COMARCA: 07 - el Palància.  
\* 2 Aín  
\* 6 Alcudia de Veo  
\* 8 Algimia de Almonacid  
\* 10 Almedíjar  
\* 12 Altura  
\* 13 AraÑuel  
\* 17 Ayódar  
\* 18 Azuébar  
\* 20 Barracas  
\* 22 Bejís  
\* 24 Benafer  
\* 43 Caudiel  
\* 46 Cirat  
\* 56 Chóvar  
\* 57 Eslida  
\* 63 Fuente la Reina  
\* 64 Fuentes de Ayódar  
\* 65 Gaibiel  
\* 66 Gátova  
\* 69 Higueras  
\* 76 Matet  
\* 78 Montán  
\* 79 Montanejos  
\* 88 Pavías  
\* 90 Pina de Montalgrao  
\* 92 Puebla de Arenoso  
\* 97 SacaÑet  
\* 108 Sueras  
\* 110 Teresa  
\* 114 Torás  
\* 115 Toro (el)  
\* 116 Torralba del Pinar  
\* 118 Torrechiva  
\* 125 Vall d'Almonacid  
\* 131 Villamalur  
\* 133 Villanueva de Viver  
\* 140 Viver  
II. ZONES DESFAVORIDES D'ACORD AMB L'APARTAT 4 DE L'ARTICLE 3 DE LA DIRECTIVA 75/268/CEE.  
(\*) COMARCA: 02 - el Baix Maestrat.  
\* 3 Albocácer  
\* 36 Canet lo Roig  
\* 44 Cervera del Maestre  
\* 50 Cuevas de Vinromá  
\* 70 Jana, la  
\* 98 Salsadella  
\* 100 Sant Mateu  
\* 101 San Rafael del Rio  
\* 111 Tírig  
\* 121 Traiguera  
(\*) COMARCA: 03 - Planúries Centrals.  
\* 29 Benlloch  
\* 49 Costur  
\* 94 Puebla Tornesa  
\* 120 Torre Endoménech  
\* 122 Useres, les  
\* 124 Vall d'Alba  
\* 128 Villafames  
\* 132 Vilanova d'Alcolea  
(\*) COMARCA: 07 - el Palància.  
\* 39 Castellnovo  
\* 67 Geldo  
\* 71 Jérica  
\* 81 Navajas  
\* 104 Segorbe  
\* 106 Soneja  
\* 107 Sot de Ferrer  
III. ZONES DESFAVORIDES D'ACORD AMB L'APARTAT 5 DE L'ARTICLE 3 DE LA DIRECTIVA 75/268/CEE.  
 COMARCA: 05 - Litoral Nort.  
 4 Alcalá de Chivert  
 27 Benicarló  
 34 Cálig  
 89 PeÑíscola  
 99 San Jorge  
 102 Santa Magdalena de Pulpis  
 COMARCA: 06 - la Plana.  
 32 Burriana  
 53 Chilches  
 77 Moncófar  
 82 Nules  
   
Província: 46-València  
 I. ZONES DESFAVORIDES D'ACORD AMB L'APARTAT 3 DE L'ARTICLE 3 DE LA DIRECTIVA 75/268/CEE.  
(\*) COMARCA: 01 - el Racó d'Ademús.  
\* 1 Ademuz.  
\* 87 Casas Altas  
\* 88 Casas Bajas  
\* 92 Castielfabib  
\* 201 Puebla de San Miguel  
\* 242 Torrebaja  
\* 252 Vallanca  
(\*) COMARCA: 02 -l'Alt Túria.  
\* 18 Alcublas  
\* 36 Alpuente  
\* 38 Andilla  
\* 41 Aras de Alpuente  
\* 50 Benagéber  
\* 79 Calles  
\* 106 Chelva  
\* 114 DomeÑo  
\* 141 Higueruelas  
\* 148 Loriguilla  
\* 234 Sot de Chera  
\* 241 Titaguas  
\* 247 Tuéjar  
\* 262 Yesa, la  
(\*) COMARCA: 04 - Requena-Utiel.  
\* 108 Chera  
\* 229 Siete Aguas  
 COMARCA: 05 - la Foia de Bunyol.  
 99 Cortes de Pallás  
 115 Dos Aguas  
 261 Yátova  
 COMARCA: 10 - la Vall d'Aiora.  
 97 Cofrentes  
 142 Jalance  
 239 Teresa de Cofrentes  
(\*) COMARCA: 11 - Enguera i la Canal  
\* 71 Bicorp  
\* 167 Millares  
\* 206 Quesa  
II. ZONES DESFAVORIDES D'ACORD AMB L'APARTADO 4 DEL ARTICULO 3 DE LA DIRECTIVA 75/268/CEE.  
(\*) COMARCA: 02 - l'Alt Túria.  
\* 112 Chulilla.  
\* 149 Losa del Obispo  
\* 258 Villar del Arzobispo  
(\*) COMARCA: 04 - Requena-Utiel.  
\* 80 Camporrobles  
\* 95 Caudete de las Fuentes  
\* 129 Fuenterrobles  
\* 213 Requena  
\* 232 Sinarcas  
\* 249 Utiel  
\* 254 Venta del Moro  
\* 259 Villargordo del Cabriel  
 COMARCA: 10 - la Vall d'Aiora.  
 44 Ayora  
 144 Jarafuel  
 263 Zarra  
(\*) COMARCA: 11 - Enguera i la Canal.  
\* 39 Anna.  
\* 73 Bolbaite  
\* 107 Chella  
\* 118 Enguera  
\* 121 Estubeny  
\* 179 Navarrés  
III. ZONES DESFAVORIDES D'ACORD AMB L'APARTAT 5 DE L'ARTICLE 3 DE LA DIRECTIVA 75/268/CEE.  
 COMARCA: 08 - Riberes del Xúquer.  
 105 Cullera.  
 COMARCA: 09 - Gandia.  
 143 Xeraco  
 146 Xeresa  
 181 Oliva  
 238 Tavernes de la Valldigna


Còpia Permalink ELI